יחסי החוץ של אנדורה

באופן מסורתי נהגה אנדורה לשמור על נייטרליות עקבית, והייתה מבודדת ומנותקת מהנעשה בעולם בכלל ואירופה בפרט. יחסי חוץ שלה הוגבלו ליחסים מינוריים עם צרפת וספרד, בעיקר בשל היותם של שליט צרפת ובישוף אורחל הקטלוני שבספרד שליטיהם גם של אנדורה. מאז אשרור חוקת אנדורה בשנת 1993, כוננה אנדורה יחסי חוץ עצמאיים, והחלה להפוך לשחקן פעיל במערכת הבינלאומית. בחודש יולי אותה השנה, שלחה אנדורה משלחת דיפלומטית רשמית לאו"ם. בראשית שנת 1995, כוננו ארצות הברית ואנדורה יחסים דיפלומטיים רשמיים. בשנים שלאחר מכן הרחיבה אנדורה את יחסיה עם מדינות נוספות, בעיקר בדרום ובמערב אירופה. לאנדורה חמש שגרירויות ברחבי העולם: באוסטריה, בלגיה, צרפת, ספרד ופורטוגל. שגריר אנדורה לאו"ם, מייצג את אנדורה גם בארצות הברית, בקנדה ובמקסיקו. לצרפת, לספרד ולפורטוגל ישנן שגרירויות באנדורה, ולשווייץ יש בה קונסוליה כללית. יחסי החוץ של המדינה מנוהלים על ידי משרד החוץ שלה. ערך מורחב – יחסי אנדורה–ספרד ספרד ואנדורה מקיימות יחסים דיפלומטיים ענפים עוד מאז שנת 1278, כאשר הריבונות באנדורה ניתנה לבישוף אורחל השוכן בקטלוניה שבצפון ספרד, מכורך תפקידו כאחד מהנסיכים-שותפים של אנדורה. את אנדורה מייצגת שגרירות בספרד היושבת במדריד. ערך מורחב – יחסי אנדורה–צרפת צרפת ואנדורה מקיימות יחסים דיפלומטיים ענפים עוד מאז שנת 1278, כאשר הריבונות באנדורה ניתנה לרוזן Foix השוכן בדרום צרפת, מכורך תפקידו כאחד מהנסיכים-שותפים של אנדורה. המדינות מקיימות ביניהם סחר נרחב, וצרפת היא גם המקור לחלק ניכר מהתמ"ג של אנדורה, באמצעות התיירות. את אנדורה מייצגת שגרירות בצרפת היושבת בפריז. ב-8 ביוני 2011, אנדורה הצטרפה ל-76 המדינות אשר מכירות בעצמאותה של קוסובו. שר החוץ של קוסובו ציין כי שתי המדינות יכריזו על כינון יחסים דיפלומטיים, בזמן הקרוב. שלוש שנים קודם לכן (2008), אנדורה שקלה להכיר בעצמאותה של קוסובו, אך בשל לחץ שהופנה מצד ספרד, היא דחתה הצעה זו. ערך מורחב – יחסי אנדורה–ארצות הברית ב-25 בפברואר 1995, כוננו ארצות הברית ואנדורה כוננו יחסים דיפלומטיים רשמיים. שתי המדינות נמצאות ביחסים מצוינים. שגריר ארצות הברית לספרד הוא מוכר גם שגריר אנדורה. ארצות הברית פקידי הקונסוליה הכללית מבוסס בברצלונה אחראים להתנהגות יום יומית של היחסים עם אנדורה. ערך מורחב – יחסי אנדורה–פרו בין אנדורה ופרו כוננו יחסים בילטרליים ביוני 1997. כעבור 11 שנים, ב-19 בספטמבר 2008, הוקמה על ידי פרו קונסוליית כבוד באנדורה. לעומת זאת, אנדורה אינה מיוצגת בפרו כלל. ערך מורחב – יחסי אינדונזיה–אנדורה היחסים בין אינדונזיה ואנדורה החלו במרץ 1996. בין המדינות מתקיימים יחסים בילטרליים, כלכליים, מסחריים, תרבותיים ומדעיים. אינדונזיה מיוצגת באנדורה באמצעות שגרירותה בפריז, ואילו לאנדורה אין שגרירות באינדונזיה. ערך מורחב – יחסי אנדורה–הודו היחסים בין אנדורה והודו כוננו ב-1994. את הודו מייצגת באנדורה שגרירות הודו במדריד שבספרד. ערך מורחב – יחסי אנדורה–טאיוואן בין אנדורה וטאיוואן לא מתקיימים יחסים דיפלומטיים ואנדורה לא מכירה בטאיוואן ורואה בה כחלק מסין. עם זאת, שתי המדינות מקיימות קשרי מסחר, תרבות, תיירות וטכנולוגיה ענפים. שתי המדינות לא מיוצגות לא בדרג השגרירות ולא בדרג הקונסולרי. ערך מורחב – יחסי אנדורה–יפן שתי המדינות מקיימים יחסים דיפלומטיים משנת 1995, וכעבור כשנה אנדורה ערכה ביקור ביפן לראשונה. יפן מיוצגת באנדורה באמצעות שגרירותה שבפריז, בירת צרפת. לעומת זאת, אנדורה אינה מיוצגת ביפן כלל, לא בדרג השגרירות ולא בדרג הקונסולרי. נכון לאוקטובר 2021, 16 יפנים חיים באנדורה. ערך מורחב – יחסי איראן–אנדורה בין איראן לאנדורה מתקיימים יחסים דיפלומטיים מספטמבר 2015. שגריר איראן לאנדורה מאפריל 2023 הוא רזה זביב, המשמש גם כשגריר איראן בספרד. ערך מורחב – יחסי אנדורה–ישראל בין ישראל ואנדורה מתקיימים יחסים דיפלומטיים מאז אפריל 1994. נכון ל-2023 ישראל מיוצגת באנדורה על ידי שגרירתה בספרד רודיקה רדיאן-גורדון, המכהנת בתפקיד מאז נובמבר 2019. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. אנדורה היא חברה מלאה בארגון האומות המאוחדות. לאנדורה יש הסכם מכס משותף עם האיחוד האירופי מאז 1991, אך הסכם זה לא תקף באשר לתוצרת החקלאית. אנדורה חברה גם באזור שנגן, אך היא מונעת כניסת אנשים לתחומה ממדינות שאינן חברות בהסכם. אנדורה היא משתמשת במטבע האירו, ולמרות זאת היא פועלת להסדיר את הנושא. אנדורה חברה בארגונים הבינלאומיים הבאים: מועצת אירופה אזור שנגן הצלב האדום הבינלאומי הארגון לביטחון ולשיתוף פעולה באירופה אינטרפול איחוד המכס של האיחוד האירופי ארגון המכס העולמי פוליטיקה של אנדורה ממשלת אנדורה מדיה וקבצים בנושא יחסי החוץ של אנדורה בוויקישיתוף שגרירות אנדורה בבריסל, בלגיה שגרירות אנדורה בפריז, צרפת שגרירות צרפת באנדורה לה ולה, אנדורה המשלחת הדיפלומטית של אנדורה לאו"ם יחסי אנדורה-ארצות הברית, היסטוריה "אנדורה", Gale Group. 2009. Retrieved 2009-07-06. "Perú inauguró Consulado Honorario en Andorra". Andina. 2008-09-22. Embassy of the Republic of Indonesia Paris Accredited to Andorra, Monaco, and UNESCO France, Kementerian Luar Negeri Repulik Indonesia (באינדונזית) Embassy of Indonesia in Andorra, VisaHQ (באנגלית) Japan-Andorra Relations (Basic Data), Ministry of Foreign Affairs of Japan (באנגלית) איראן באתר משרד החוץ של אנדורה IOC Executive Director receives Iranian Ambassador to Spain - International Olive Council, International Olive Council, ‏17 במאי 2023